ming030890/wiki-yue-high-quality huggingface dataset:
尼古拉蒲珊

尼古拉·蒲珊（法文：Nicolas Poussin；普譯尼古拉·普桑；1594年6月15號—1665年11月19號）係17世紀法國巴洛克時期重要畫家，但係屬於古典主義畫派。以《阿爾卡迪忌牧人》（Et in Arcadia ego）為其代表作；《摩西忌發現》係其古典主義忌代表作。
蒲珊喺法國諾曼第省安德利鎮出世，係貴族之後；青年嗰時曾經向兩個畫家學習，分別係江坦·華蘭（Quentin Varin）同埋諾毅·焦維尼（Noël Jouvenet）。渠曾經到過巴黎，受拉斐爾忌古典畫風影響好深，1621年曾經為盧森堡宮畫壁畫，重交了咗幾個好朋友，包括畫家菲臘·德·桑披因（Philippe de Champaigne）。
1630年，蒲珊29歲嗰時，移居到意大利忌羅馬，重喺意大利開始對文藝復興時間畫作產生強烈興趣，間接影響咗渠古典主義派忌畫風。其代表作《阿爾卡迪忌牧人》就係喺爾個時候畫出來忌。1640年渠曾經短暫返過巴黎，幫嗰時忌路易十三世國王畫咗毋少畫。
蒲珊喺1665年死之後，法國繪畫界為推崇渠研究文藝復興時間繪畫忌專注，出現咗有「蒲珊主義」之稱忌派別。主張素描重要過顏色。
尼古拉斯基治

尼古拉斯基治（英文：Nicolas Cage，原名Nicolas Kim Coppola，1964年1月7號—）係美國演員、監製。1996年憑電影《Leaving Las Vegas》入面扮酒鬼攞到當年度奧斯卡金像獎最佳男主角。
尼古拉斯基治嘅家族係演藝世家，唔少親戚都從事演藝事業，當中有演員同埋導演，包括佢阿叔名導演Francis Ford Coppola（英文：Francis Ford Coppola）。尼古拉斯基治唔想人哋話佢擝衫尾入電影圈，所以改咗個藝名Nicolas Cage入行。
近年尼古拉斯基治嘅髮線開始後移，佢好介意，唔鍾意記者問佢有關頭髮嘅問題。
婦產科

婦產科（英文：Obstetrics and gynaecology）係個醫學專科，可以細分做婦科同產科兩大範疇。
婦科

婦科（英文：Gynaecology）係個醫學專科，專門研究女性生殖系統嘅醫學範疇。
婦科好多時都同產科合稱做婦產科。
婦女新姿

《婦女新姿》（1981年9月7號—1992年2月1號）係無綫電視翡翠台嘅電視節目，逢星期一至星期五《午間新聞》之後播出，主要對象係下晝喺屋企嘅師奶。節目內容包羅萬有，包括資訊、健康、生活、飲食、消閒、日劇等多個方面。其中《今晚食乜餸》環節最深入民心。後來畀同類型節目《都市閒情》取代。
婦女章

婦女章係伊斯蘭教典籍《可蘭經》入面嘅第4章（蘇拉）。
婷婷看世界

婷婷看世界係一個以 Facebook專頁，抖音等社交平台經營嘅親中新聞媒體，現時喺 Facebook有超過十三萬個讚好。佢哋標榜自己報道香港、台灣同埋海外媒體唔報嘅新聞，但就時不時分享央視新聞等中國媒體嘅報道。

團隊成員
佢哋冇披露過自己嘅團隊成員，或者『婷婷』到底係邊個。但係時事評論員黃世澤就曾經發表文章，話呢頁好大機會係李偲嫣、屈穎妍同陳志豪等親中派人士背後操縱。

立場
婷婷看世界一般視之為親中派媒體，佢哋亦不時指控香港民主派勾結外國勢力，英美兩國喺香港有大量間諜，希望整冧中國。

散播印度軍隊防寒服倉大火假新聞
婷婷看世界2020年11月14號喺Facebook發佈咗一段影片，話印度軍隊防寒服倉庫近日發生大火，防寒物資「全軍覆沒」，「20萬高原印軍雪上加霜」，又引用印度《經濟時報》，話印度總理下令徹查。但係呢段短片，就被傳真社發現，其實係利用唔同事件片段拼湊出來嘅假新聞。其中嗰段假新聞片段入面，一張男人企喺火海前嘅相片，傳真社發現最早喺2008年3月26號就出現，而且其實係新德里一個木材倉庫大火嘅相。而婷婷看世界聲稱引用嘅印度《經濟時報》，10月至11月都唔見話印度總理下令徹查嘅相關報道。
婦女保障名額

婦女保障名額係中華民國（臺灣）選舉制度嘅一種特殊安排。喺2005年修憲嘅時候，憲法增修條文第4條制定，「34位不分區立委當中女性不低於二分之一」嘅婦女保障名額制度，亦即係全國113位立委入面保障女性至少有17人，佔15%。
呢種保障制度有時亦會適用一啲臺灣政黨嘅黨內初選。

關於呢種制度嘅討論
雖然呢種制度嘅目的多少係出於性別平等，但有啲人就對呢個制度嘅成效有所保留。
有啲人認為，增加一個女性立委，唔見得就會有多一個能促進女性權益嘅立法者。亦曾經有男性候選人，喺上月明明得票較多，但因為婦女保障名額而落選，因而抗議呢個制度。
婺城區

婺城區係中國浙江金華一個市轄區，總面積1388平方公里，人口76萬。
因數

因數係一種數，當a可以畀b整除而無餘數，b就係a嘅因數。譬如42可以畀7整除，所以7係42其中一個因數。
因你而在

《因你而在》係星加坡歌手林俊傑出嘅第十張個人專輯。喺2013年3月13號由華納音樂發行。

簡介
呢隻碟收錄咗12隻歌。2014年6月28號，林俊傑憑住呢張專輯攞到第25屆金曲獎最佳國語男歌手獎。

台灣
由於FOX娛樂台嘅音樂飆榜喺2013年5月11號後停播，所以《因你而在》剩返嘅派台歌唔會再出現喺該榜。
因式分解

因式分解（粵拼：jan1 sik1 fan1 gaai2，英文：factorization），喺數學入面一般理解做將一個多項式分解做兩個或者以上嘅因式嘅過程。

例子
由等號左邊嘅樣轉做等號右邊嘅樣，叫做因式分解；
由等號右邊嘅樣轉做等號左邊嘅樣，叫做展開。
因惹卡爾特斯

因惹卡爾特斯（Imre Kertész，1929年11月9號—2016年3月31號），係匈牙利作家，2002年攞到諾貝爾文學獎。
因佛卡吉爾

因佛卡吉爾（英文：Invercargill）係紐西蘭北島一座城，人口6萬。
因佩里亞

因佩里亞（意大利文：Imperia）係意大利列古利亞因佩里亞省首府，人口4萬。
因咩差事跳跳跳

《因咩差事跳跳跳》（Yamakasi）係一套2001年嘅法國電影，由亞歷桑頓執導，洛比桑編劇，威廉貝利、馬利迪奧、欣安查主演。
因幡晃

因幡晃（1954年3月18號—），係日本男歌手同詞曲作家。
希爾達星

希爾達星（Hilda），即係小行星153，係太陽系小行星帶嘅一粒小行星，喺1875年11月2號發現。
希美麗

希美麗（粵拼：hei1 mei5 lai6；學名：Hamelia patens）係茜草科長隔木屬嘅長年生常綠灌木，而家喺全球大多數嘅熱帶同亞熱帶地區入面都可以搵到佢。雖然溫帶地區都有啲分佈吓，但比較少見。呢種植物一般攞嚟畀人睇。
希羅公式

希羅公式（又稱海倫公式、海龍公式）（英文：Heron's formula）係條同三角形有關嘅公式，由古希臘數學家亞歷山大港嘅希羅發現。公式可以用三角形三條邊長去計三角形面積。
對於一個三角形，邊長分別係，佢嘅面積可以用呢條公式嚟計：
，入面嘅
如果係直角三角形，有：
，入面嘅  係斜邊。
希爾達.賀嘉

希爾達·賀嘉六歲開始跳舞。嗰陣嘅佢因為太細個而唔加舞學院，咪佢就加咗舞團。年滿十歲嗰陣佢加咗鮑登維沙芭蕾舞團並隨團遊曆咗歐洲，呢個芭蕾舞團系由格特魯德·鮑登維沙（Gertrud Bodenwieser）成立嘅。佢哋系艾莎道拉·鄧肯（Isadora Duncan）同露絲·聖·丹尼斯（Ruth St. Denis）嘅擁趸。格特魯德·鮑登維沙系賀嘉嘅老師都系佢朋友。十八歲嗰陣賀嘉首次喺維也納表演單人舞。後來佢成立自己嘅希爾達·賀嘉舞團，都成立兒童舞團。
由于佢對舞嘅熱愛，賀嘉于1926年喺維也納市中心拉提波宮成立名為「新舞動作藝術學院”嘅舞學校。
1938年3月12號阿道夫·希特勒嘅納粹德國出兵去奧地利，並頒布統治奧地利國嘅法律，嗰時猶太人演出系受到禁止嘅。佢受朋友查理·配塔撤（Charles Petrach）嘅幫助喺逃離奧地利。佢決定到印度去，因為嗰度嘅藝術對當時嘅西方人嚟講系好引人注目嘅。
喺印度賀嘉得到機會將新嘅體會融入佢做嘢，尤其系印度舞嘅手部動作。喺印度古典舞上有三百幾種手部動作，用于表達生命與自然。1941年賀嘉喺孟買成立新嘅舞學校，佢冇偏見嘅收受咗嚟自各種族、宗教同國籍嘅營員。好似喺維也納時一樣，賀嘉再次共咗翻嘅藝能界。佢朋友包出名嘅印度嘅舞蹈家蘭·夠帕勒（Ram Gopal），佢都喺賀嘉嘅舞學校教舞。由於1948年爆發嘅印巴分治同穆斯林同印度教人之間嘅暴力升賀嘉再次移民，今次去到英國。
佢去咗英國之後先幾個月，就參加咗新嘅劇院同公園表演嘅舞團。佢再次成立一間新嘅舞學校，名叫“希爾達·賀嘉現代舞學校”並仍然忠于一個優秀舞者要身心合一嘅教學風格。佢喺倫敦嘅突破系1951年嘅首次公演受卡米爾·聖桑（Camille Saint-Saens）啓發嘅‘喺海域下’。作品受到佢所經曆同教學過嘅城市同國家嘅好大影響。1972年佢表演喇‘抗洪嘅人’，關於中國共産黨路易·艾黎（Rewi Alley）嘅生活。1975年嘅‘岩畫’寓意咗倫敦藝術同文化嘅影響。1983年嘅‘阿帕撒拉斯’系有關探索印度嘅經曆。1983年賀嘉返咗印度，喺度佢喺屙持呢·山卡（Sachin Shankar）帶領嘅大型舞團做編舞。
賀嘉尤其為佢同殘障人士。嘅合作覺得牙擦。佢創建咗一種舞療法，等同佢個仔大流安士一樣有唐氏綜合症嘅低能兒童可以得到益處。喺1968年，賀嘉系第一位同有嚴重學習阻滯嘅少兒企喺擂台嘅編舞，呢個舞表演名叫‘向光’，襯愛德華·格裏格（Edvard Grieg）嘅音樂喺薩德勒斯威爾斯表演。佢嘅相容咗殘障人士。嘅舞第一次表演之一。

畢生事業
希爾達·賀嘉畀三代編舞同舞者留低咗深遠嘅影響。佢教學嘅標准好高，唔怕冒險，佢學生們都好鍾意佢教學方式。佢摅誠又無偏見嘅接受學生，尤其系有智力缺陷嘅學生。賀嘉嘅一位學生，渦副崗·斯坦格（Wolfgang Stange）延續咗佢同殘障同有唐氏綜合症同自閉症學生嘅合作。斯坦格、身智同專業人士。殘障人士。創立咗AMICI歌舞劇院集團。佢系英國第一個相容咗殘障人士。嘅舞集團。斯坦格講賀嘉通過佢作品表演教咗畀佢正直同老實。佢喺維也納奧德翁劇院為榮譽紀念佢導師厚格表演喇其舞作品。通過呢啲喺維也納國家芭蕾舞劇院嘅表演，佢話佢好開心可以同有嚴重學習阻滯嘅啲人一齊合作。呢啲演出都受到就拍爛曬歡迎。
喺佢晚年，賀嘉仍喺佢居住超過五十多年嘅倫敦卡姆登地下層舞工作室繼續教授舞堂。佢學生包林賽·肯普（Lindsay Kemp），利茲·阿格斯（Liz Aggiss），簡·阿舍（Jane Asher），羅伊斯頓·瑪勒登（Royston Maldoom），卡爾·坎貝爾（Carl Campbell）同傑奎琳·華爾茲（Jacqueline Waltz）。
尾龍骨

尾龍骨（coccyx讀/ˈkɒksɪks/，眾數coccyges；英文tailbone），正寫尾尻骨（尻讀烤 haau1），又叫尾骶骨、尾骨、，係人同猿之類，脊骨最尾一段。佢上接薦骨，畧成三角型，由四骨仔合成。
尿片

尿片，又叫做屎片，或者叫紙尿褲、紙尿片，因為啲孲𤘅子唔識自己去屙尿，尿片係用嚟吸啲尿嘅褲仔。以前比較多人用尿布，不過因為用每一次都要洗，發明紙尿片之後，因為即用即棄，就多人轉用。
除咗BB，亦有大人因為泌尿系統有問題，俗稱失禁，大小便唔方便，所以亦有專畀大人用嘅成人紙尿片。
而家屎片發明咗吸水力特強，唔怕濕疹，可以痾幾次尿先至換一塊。不過見痾咗屎就要即刻換。
以前鄉下地方，細蚊仔唔識見急話去茅廁，嗰時唔着尿片可以着開朗褲。
尿片係環保嘅敵人，因為尿片物料多數係石油同膠料，堆填咗好耐都唔會化。
尾身俊哉

尾身俊哉（1995年10月10號—）係日本足球員，打後衞位置，效力YSCC橫濱。
尾鷲

尾鷲（おわせ）係日本三重縣一個市，人口2萬。
尿兜

尿兜係幾乎只見於男人廁所嘅設備，裝喺牆身，畀人企喺度屙尿。有啲新款嘅尿兜唔少有紅外線感應，行開咗就識自動沖水，舊款嘅，有啲會無間斷慢慢沖水，亦有內置手動沖水部件嘅，唔附帶沖水結構嘅都有。尿兜通常都係畀男人用，但近年越嚟越多地方出現女人用嘅尿兜。只要女人稍加練習，其實都可以用男性尿兜屙尿。
尿素

尿素，又叫脲，係由碳、氮、氧同氫組成嘅有機化合物，化學式係CO(NH2)2，哺乳動物嘅尿可以搵到。
尿

尿（粵拼：niu6，又破音seoi1 ），又叫做尿液或小便，係人類同脊椎動物新陳代謝，係由泌尿系統腎臟分泌、經輸尿管、尿道屙出體外嘅水質排泄物。
同「尿」匹配嘅量詞，除咗通用於液體嗰啲之外，重有「涿」（粵拼：duk1）。
驗尿可以檢查到好多身體疾病同健康情況。
尿嘧啶

尿嘧啶（Uracil）係種嘧啶，亦係核糖核酸入面四種核酸嘅其中一種（其餘包括腺嘌呤、鳥嘌呤同胞嘧啶）。
尿片疹

尿片疹係一種皮膚病，由於長期鴨著尿片濕笠笠搞到啲皮膚出疹。
審死官

審死官 (1948年電影)（The judge goes to pieces）：由楊工良導演，馬師曾，紅線女主演嘅香港粵語片。
審死官 (1992年電影)（Justice, my foot!）：杜琪峰導演，周星馳、梅艷芳主演。
審死官翻案 （Justice my fool）：係1992年審死官嘅續集。
審死官亦係唱片名：
梁醒波、關海山、鄭幗寶 主唱；梁山人改編；第一版由泉興唱片公司出版：往後，由現代音像有限公司出版。
審死官 (1980年唱片錄音)：泉興唱片公司出版120克黑膠唱片及盒帶 。
審死官 (1992年CD版)：泉興唱片公司出版CD 。
審死官 (2001年SACD版)：全球首張粵曲SACD，於美國New York Sony Music Studio, 由Grammy Award得獎人Darcy Proper親自處理再版，並經日本Sony Music 壓制。
審死官 (2003年CD再版)：全球首張運用先進DSD音樂訊源處理之粵曲CD，由著名音響錄音師溤煒國先生處理再版重生。
審死官 (2004年唱片再版)：全球首張180克重之33 1/3轉粵曲黑膠唱片，經美國RTI壓制一套兩張之高品質黑膠唱片。
審死官 (2005年XRCD24版)：全球首張粵曲XRCD24，經日本XRCD中心及JVC檢測為高音效品質,獲准運用XRCD24制式壓制音樂CD,由日本調聲大師木內和夫親自處理。
審死官 (2009年唱片再版)：全球首張180克重之45轉粵曲黑膠唱片，經荷蘭Sony廠壓制一套四張之高品質黑膠唱片。
審查

審查（英文：censorship），通常指某啲政府機構、新聞媒體同第啲控制機構對畀人認為係有害、敏感、或者係唔啱佢立場嘅嘢（例如言論）進行壓制。
審母

審母（粵拼：sam2 mou5；中古漢語拼音：sjimx）係中古漢語聲母，係中古晚期聲母，屬齒音嘅正齒音，係全清聲母。佢屬於三十六字母之一。佢嘅形成由兩部分組成，二等韻部分稱爲審二，來自生母，三等韻部分稱爲審三，來自書母。
喺音韻上，審母同心母唔同，喺晚期中古音佢哋兩組分立。到現代發音，佢仲係齒音，好似廣州話呢種唔分平捲脷嘅語言，審母同心母發音一樣。對於梧州話呢種分平捲脷嘅粵語，審母係捲脷音（發成舌葉或者舌面音），同心母（脷尖音）唔同。喺普通話審母基本上係捲脷音，同心母嘅平脷音唔同。
審訊

審訊，又叫審判，有案件時，由法官向當事人及證人，問訊同審查，得出裁決，通常在裁判處。有啲專門有法庭。有啲會有陪審團。唔同地方，唔同案件，會有唔同。
塞內加爾福氏躄魚

塞內加爾福氏躄魚（學名：Fowlerichthys senegalensis）係躄魚科福氏躄魚屬嘅其中一個種。
塞凡堡

塞凡堡（烏克蘭文：Севастополь、克里米亞韃靼文：Акъя́р / Aqyar），係克里米亞最大嘅城市，亦係黑海嘅重要港口。因為塞凡堡嘅位置非常有策略性優勢，所以佢哋由1783年俄國開始統治，已經係黑海艦隊嘅總部。塞凡堡嘅面積係864平方公里（334平方英里），不過呢個範圍有唔少只係郊區，而佢喺2021年嘅人口係 547,820 人。

歷史
直至近代史時期，克里米亞半島一直都係古典文化嘅邊緣，由古希臘喺公元前6世紀喺半島聚居開始。當時，希臘人喺依家嘅塞凡堡附近成立咗殖民地。之後，克里米亞俾古羅馬同拜占庭帝國統治，到13世紀俾蒙古帝國征服。當地嘅蒙古人成立咗克里米亞汗國，期間曾經俾鄂圖曼帝國控制，到1783年完全俾俄羅斯帝國吞并。
到1854年，當地爆發咗克里米亞戰爭，當時英法國一齊對塞凡堡圍城，佢哋之後成功打敗當地嘅俄軍，亦最終贏咗場仗。到1917年俄國革命之後，塞凡堡成為咗蘇聯嘅特別城。
喺二次大戰期間，納粹德國又曾經對塞凡堡做過圍城，最終經過8個月嘅鬥爭，軸心國終於打贏咗。不過唔到2年，蘇聯紅軍又打返轉頭，重新控制返個城市。
到冷戰時期，由於塞凡堡對蘇聯嘅軍事非常重要，所以一直都係一個封閉嘅城市。喺1954年，當時嘅蘇聯共產黨總書記赫魯曉夫為咗慶祝烏克蘭同俄羅斯結盟（英文：Pereiaslav Agreement）300週年，將克里米亞由蘇俄劃畀烏克蘭加盟國。
1991年，喺蘇聯解體前夕，克里米亞人民喺1991年烏克蘭獨立公投選舉投票支持獨立，其中包括咗塞凡堡。
喺2014年，克里米亞危機爆發，俄羅斯聲稱派遣咗不明武裝分子（英文：Little green men (Russo-Ukrainian War)）去侵略同佔領塞凡堡。俄方跟住仲搞咗個唔畀聯合國同歐洲安全合作組織監督，亦同時被認為係受到操縱嘅所謂「公投」，之後用嚟做吞併塞凡堡嘅理由。自從控制咗塞凡堡以嚟，俄羅斯將個海灣霸咗嚟做黑海艦隊嘅基地。國際社會普遍都譴責俄羅斯嘅侵略行徑，並喺聯合國大會第68/262號決議（英文：United Nations General Assembly Resolution 68/262）呼籲尊重烏克蘭嘅主權同領土完整。

經濟
因爲塞凡堡嘅獨特海岸，所以一直都係經濟嘅賣點。加上城市嘅氣候相比起烏克蘭同俄羅斯其他方都暖好多，所以係一個非常受歡迎嘅旅遊勝地。除此之外，蘇聯嘅軍隊亦曾經喺60年代研究過點樣用海灣嘅海豚嚟幫佢哋嘅軍事，到依家已經用咗幾十年。
塞北·鴻雁

《塞北·鴻雁》係中國男歌手呼斯楞出嘅專輯，喺2009年12月由中國科學文化音像出版社發行。

簡介
呢張專輯收錄咗13首歌。
塞內卡

塞內卡（拉丁文：Lucius Annaeus Seneca，前4年—65年），係古羅馬哲學家，做過嗰時皇帝尼祿嘅顧問，但最後畀尼祿賜死。
塞內加爾河

塞內加爾河（法文：Fleuve Sénégal）係西非一條河，流經塞內加爾、毛里塔尼亞同馬里，長1,086公里。
塞內加爾足球代表隊

塞內加爾足球代表隊，花名特蘭加雄獅，係代表塞內加爾嘅足球隊，由塞內加爾足球總會打理，會出席國際足球賽事好似世界盃同非洲國家盃咁。
2022年，塞內加爾首次贏出非洲國家盃。
塞北

塞北係中國其中一個地理大區，主要喺大清到中華民國大陸時期用，大清嗰陣概括指明長城北面由蒙古部落住嘅地方，到中華民國立國後，明確範圍包括寧夏、綏遠、察哈爾、熱河、蒙古地方。皆因蒙古國之後獨立咗，中華人民共和國建政後又大幅整頓呢個範圍嘅行政區，新行政區主要歸返去華北，所以塞北呢個分區已經好少用。
塞公省

塞公省（粵音：sak1 gung1 saang2，老撾文：ແຂວງເຊກອງ），係喺老撾嘅一個省，面積夾埋7,665平方公里，家陣約莫有113,048人喺呢度住緊。
塞哥維亞

塞哥維亞（西班牙文：Segovia）係西班牙卡斯提亞與利昂一座城，塞哥維亞省首府，住5.7萬人。
張天師誕

張天師誕（減筆寫做張天師𧩙、張天師旦），係道教正一道第四十八代張天師「湛然天師」張彥頨（明弘治三年五月十八日生，字士瞻，誥封正一嗣教致虛沖靜承先弘化真人）嘅寶誕。
寶誕響五月十八，嚟紀念佢「東建家廟以紀曆代真人，西建萬法宗壇以奉上帝列真」，奠定天師府建築格局，兩次重修江西鷹潭大上清宮，令龍虎山成為「福地之冠」等等功德偉業。
張天愛

張天愛（英文：Elizabeth Flora Cheong-Leen，1959年11月20號—）係香港1980年代電影女演員同時裝設計師。老豆係張有興，喺英國皇家芭蕾舞學院畢業。佢創嘅牌子有 Pavlova 同 Tian Art。1990年得香港十大傑出青年。
張天福

張天福（1910年9月21號—2017年6月4號）係中國茶學專家，被稱為茶學泰斗。佢係《中國農業百科全書》列出嘅10位現代茶葉專家之一，重被授予「中國茶業界終身成就獎」。
張天福喺上海出世，佢係福州籍名醫世家，1932年從南京金陵大學農學院（1952年併入南京大學）畢業，1935年創辦咗中國第一間茶葉科研所——福建省立福安農業職業學校。1941年，佢成功研製中國第一部揉茶機。1957年時被劃為「右派」，直至1980年獲平反。著有《福建白茶的調查研究》、《龍巖斜背茶調查》、《梯層茶園表土回溝條墾法》等。被譽為「台茶之父」嘅吳振鐸亦都係張天福嘅學生。
佢同第一任夫人吳端宜於1946年結婚，到1991年吳去世為止共45年婚姻，育有三仔一女。2010年百歲高齡時，張天福同57歲嘅雜技演員張曉紅結婚。
2017年6月4號，張天福喺福建省福州逝世，終年106歲。

著作
著有《福建白茶的調查研究》、《龍岩斜背茶調查》、《梯層茶園表土回溝條墾法》等。
張大恩

張大恩，香港親中派政治人物兼回教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
張天

張天（粵拼：zoeng1 tin1；英文：Tien Chong；1994年9月25號—），係英籍香港女歌手。

簡歷
佢係一名混血兒，阿爸係星加坡唐人，阿媽係英國人，佢喺英國出世，之後搬去香港住，3歲時開始喺星加坡生活。
2017年，佢出咗《過呼吸》單曲正式出道。
2018年1月，加盟湖南衛視《歌手2018》、為首發歌手，喺第二輪遭到淘汰，之後喺突圍賽演唱《玫瑰玫瑰我愛你》以第八名突圍失敗。同年6月8號，張天出咗個人同名唱碟《TIEN》。11月19號，張天為電影《驚濤颶浪》唱中文版推廣曲《殺不死我的終將使我強大》。
2019年3月22號，張天出咗個人首張細碟《冬日異想》。
2019年2月15號，張天參與由北京衛視推出嘅原創音樂服務類節目《聲音的抉擇》，做咗李泉嘅聲音合夥人，並攞到《Love Me Little Love Me Long》嘅首唱權。同年6月14號，喺金曲演唱盛典唱咗《Love Me Little Love Me Long》。

《歌手2018》
2018年1月，加盟湖南衛視《歌手2018》、為首發歌手，喺第二輪遭到淘汰，之後喺突圍賽演唱《玫瑰玫瑰我愛你》以第八名突圍失敗。
張天成

張天成（粵拼：zoeng1 tin1 sing4）係臺灣填詞人。

經歷
佢喺香港城市大學創意媒體學院媒體設計及科技藝術碩士畢業。佢幫過好多歌手去填詞。
張大春

張大春（1957年6月14號—；筆名大頭春）係臺灣作家。
張大賢

張大賢，係大韓民國嘅一個男藝人同埋歌手。
川邊駿

川邊駿（1995年9月8號—）係日本足球員，司職中場，效力磐田山葉。
川西隆

川西隆係大日本帝國足球員，司職中場，曾經喺1934年爲日本足球代表隊出場3次，重參加過1934年遠東運動會。
川越

川越係日本埼玉縣一個中核市，人口35萬。
川越美和

川越美和 ，係日本嘅一個女演員。

拍過嘅作品一覽
呢個表唔完整，歡迎加料。
法醫物語特輯（1999年）－宮前明日香
京都祇園入り婿刑事事件簿
素敵にダマして!
橘京子の調査報告書
川邊裕紀

川邊裕紀（1987年4月2號—）係日本足球員，司職後衞，效力過町田澤維亞，長野帕塞羅，FC琉球，及Saurcos Fukui。
川西翔太

川西翔太（1988年10月28號—）係日本足球員，司職前鋒，效力大分三神。
川路夏子

川路夏子 ，係日本嘅一個女藝人同埋配音員。
川西武彥

川西武彥（1938年10月9號—）係日本足球員，司職中場，曾經喺1959～1962年間爲日本足球代表隊出場8次。
川迪

川迪（英文：FC Twente）係荷蘭恩斯希德一間職業足球球會，依家踢緊荷蘭甲組足球聯賽。
新切爾卡斯克

新切爾卡斯克（Novocherkassk）係俄羅斯羅斯托夫州一座城，人口約莫17萬。
新加坡國立大學博物館

新加坡國立大學博物館（英文：NUS Museum）係一座博物館，喺50 Kent Ridge Crescent，新加坡國立大學入面。目前博物館有四個展館，分別係李光前藏品館、南亞和東南亞藏品館、土生華人藏品館同埋黃榮庭藏品館。
新冠站

疫情蔓延到全球各國嘅武漢肺炎畀中國共產黨叫做「新冠肺炎」，但呢個傳染病實際嘅最早爆發地點係中華人民共和國湖北省武漢市，同新冠站無關。
新冠站係日本北海道新冠郡新冠町嘅一個鐵路站。
新冠郡

疫情蔓延到全球各國嘅武漢肺炎畀中國共產黨叫做「新冠肺炎」，但呢個傳染病實際嘅最早爆發地點係中華人民共和國湖北省武漢市，同新冠郡無關。
新冠郡係日本北海道日高支廳（日文：日高支庁）嘅一個自治郡，轄下有1町。
新冠町
新加坡國家信約

新加坡國家信約係對新加坡宣誓效忠嘅一個方式。新加坡人一般喺公眾活動入面一齊宣讀信約，尤其係喺學校，武裝部隊同埋國慶慶典嘅時候。

華語版本
我們是新加坡公民，
誓願不分種族、言語、宗教，團結一致，
建設公正平等的民主社會，
並為實現國家之幸福、繁榮與進步，共同努力。
新加坡國際學校

新加坡國際學校（英文：Singapore International School）係香港一間私立國際學校，主校舍喺港島南區黃竹坑南朗山道23號。呢間學校1991年創校，提供星加坡嘅幼稚園、小學同中學課程。
呢間學校係新加坡教育部唯一一間喺海外開嘅學校。
呢篇新加坡國際學校係關於香港教育（包括學校）有關嘅楔位文章。你可以透過編輯或修訂增加佢嘅內容。
廣州市第67中學

廣州市第67中學係中國廣東廣州嘅一間初級中學，1956年11月23號開辦，位置喺白雲區棠景街道棠溪，北邊靠住德康路，南邊靠住南天東街。

校服色
長袖
衫：　　相間。領同袖口都係　帶一條　線，正面中間　兩邊　但近胸位有斜上嘅　底色隔開兩邊。兩袖　，兩邊手臂近關節位有斜下嘅　嘅花紋。左右對稱。
褲：　，兩邊有條粗嘅　線。
短袖
衫：　，有領有紐扣，領同袖口都係　帶　邊，左右對稱。
褲：　，兩邊各有兩條相平行嘅幼　線。
廣州市第5中學

廣州市第5中學嘅正門，呢間係五中嘅唯一一個校區。
廣州市第5中學
係中國廣東省廣州市嘅一間中學，喺海珠區南村路32號。呢間學校係由廣州市政府喺1951年嚟辦嘅第一間公立中學。喺2003年9月份同廣州市第十九中學合併咗。

介紹
而家嘅廣州市第五中學凈係得一個校區。佢嘅佔地面積係72269平方米，其中校舍嘅建築面積有47207平方米，而校園嘅綠化覆蓋率去到99% 。而且重有綠樹成蔭、鳥語花香、空氣清新、環境幽雅同春日綠道、秋日香氣嗰隻感覺，而校園嘅建築都排得幾有序吓，加上啲路都係四通八達。佢唔單止係國際化大都市入面嘅其中一笪綠洲，重係一座名副其實嘅花園式學校。

校徽
呢間學校嘅校徽就好似個正五邊形噉。不過佢同五邊形唔一樣，佢條邊係有小小弧形噉。入面有平小小弧形噉嘅五邊形，每個邊嘅中間剪咗嚿細嘅三角形出去噉。而顏色方面，出面嘅弧版五邊形係白底暗土黃色邊，而入面係嘅弧版，冇咗細嘅三角形仔嘅五邊形係紅底冇邊。喺校徽嘅紅底五邊形入面，中間有寫住「5」字同埋「Φ」字喺度；而下面係畫住橫豎穿咗兩頭嘅實心「凸」字噉；再下面就寫住「广州」兩個字響度；而且呢啲字同符號都係白色嘅。

校服色
廣州市第五中學嘅校服
短袖
衫：
（男）　　相間，冇領冇紐扣。袖口　，兩袖同膊頭位都係　，前後交界位帶幼　綫。正反面帶　底色。左右對稱。
（女）　　相間，有領有紐扣。領同袖口都係　帶　邊，兩袖同背面都係純　，而正面中間位有兩條相平行嘅中等厚度　綫。
褲：
（男）　，兩邊有條中等厚度　綫。
（女）　，兩邊有條相平行嘅幼　綫。
長袖

史
喺1951年，呢間學校正式起好咗之後，就變咗中華人民共和國成立之後，廣州市人民政府辦嘅第一間公立中學。到咗1979年，重定咗海珠區嘅第一批重點中學，甚至喺1994年攞埋「廣東省一級學校」嘅稱號。喺2000年12月，呢間學校俾廣州市人民政府同埋海珠區人民政府定咗係全市24間首批創辦國家級示範性普通高中入面嘅其中一間學校。喺2003年9月，甚至重將廣州市第十九中學加埋入嚟，重實行咗擴招嘅工作。而2005年7月份，學校最後一屆初三學生畢咗業，之後成間學校就變咗高中部。而嗰時嘅東校區（後嚟攞咗19中校區嗰個）都畢埋業，後嚟東校區交返畀廣州市實驗技工學校。雖然話五中喺2003年9月份開始唔收初中生，但係到咗2010年9月先至開始重新搞返初中招生。而金碧花園校區入面嘅五中就停止招生，之後嘅5中就變返完全中學。而之前金碧雅苑校區嘅5中，喺2011年9月先至畀返廣州市第九十七中學睺實，而金碧花園校區嗰度喺2012年，已經完全變成廣州市第九十七中學嘅其中一間學校。

點解出面嘅校區喺2003年開始，出現咗9年就全部冇嗮？
廣州市第五中學喺2003年同隔籬嘅十九中西校區合併之後，喺之前十九中校址（都喺南村路嘅五中斜對面）整咗東校區；而喺海珠區工業大道南金碧花園入面整咗初中校區，初中部搬嗮去金碧花園校區入面。但喺2011年9月，因為廣州市教育局重新調整過教育資源，結果金碧花園嘅校區就畀返九十七中，而2010學年開始喺五中讀書嘅初一生返嗮南村路校區讀。而2008、2009年入學初一生繼續讀到2010、2011學年結束（初中畢業）為止。而家金碧校區已經變咗九十七中高中部。至於舊時19中校區喺2005年9月就交返畀廣州市實驗技工學校，而嗰間技工學校喺2012年7月撤場，搬到從化神崗一帶，最後用地畀返本校兼喺2013年8月拆咗。
廣州市第65中學

廣州市第65中學係中國廣東廣州嘅全日制中學，1946年創立，有兩個校區，都喺白雲區入面。

校服色
長袖
衫：　　相間。領　，袖口　帶一條粗　線；正反面上　下　，分界線喺心口位，成鈍角V字；背面嘅　底花紋中間位有類似BN Elements字體嘅「G.Z. 65」字樣。袖上　下　，上頂有一條　極細線。兩袖之間嘅菱形有同背面嘅花紋連埋一齊；左右對稱。
褲：　，兩邊近袋口位有　嘅平行四邊形，喺平行四邊形入面重帶有「65」嘅阿拉伯數字（冬裝）或兩條相平行嘅極細線（秋裝）。
短袖
衫：　。領同袖口都係　帶　邊，但膊頭到近袖口位有兩條　極細線，兩線之間有Bank Gothic系列字體「G.Z. 65」字樣。左右唔對稱，有領有紐扣。
褲：　，兩邊都有中等厚度嘅　線。
棉褸
相間。領　，兩袖　帶一條極細　線，正反面都係上　下　，分界線喺心口位，成直角V字，但正面中間有條粗嘅　直線成「↓」嘅箭嘴符號噉。

史
學校喺1946年為咗紀念國民黨愛國將領——伍觀淇而搞出嚟。開辦初期改名做私立庸伯中學，其中「庸伯」一名出自伍觀淇嘅字號。1950年初，禺北辦事處接手時，將呢間中學同德基合併而改名做禺北初級中學。同年9月，由於番禺縣人民政府正式接手，學校開始充公而改名做番禺縣第四中學。期間學校一直喺江村嘅鄉德堂（今日嘅江村大祠堂）入面開辦。
1951年冬，學校開始喺流溪河近江夏嶺邊搞咗新校區，重喺1952年10月起好兼搬入。但嗰時學校辦學設施比較落後，直到1956年改成完全中學為止。1957年，由於江村改屬廣州市郊區，學校唔單止改咗畀廣州市嘅郊區人民政府睇實，甚至連校名都改成廣州市江村中學。期間連續俾廣州市屬下嘅教育部門猛咁讚，直到1965年成為廣州市北邊一名牌中學。
1966年，文革爆發，由於65中學生作反，話教學設施同教學資料係「牛鬼蛇神」而全面破壞，令學校嘅正常教育教學工作全部停嗮。三年後，校名改名做廣州市第65中學。期間學校一直以學工農同無產階級革命嘅教育為主，但教育質量大跳水直到1977年開咗十一屆三中全會為止。
郊區人民政府（今日嘅白雲區人民政府）喺1985年開始向學校加大投入兼要佢辦好啲學校，令學校入面啲設施同設備開始出現大規模改善。重喺1986年9月擴大招生範圍。從1988年夏開始，學校嘅教育質量開始提升，直到1990～1993年出咗好多位優秀嘅學生出嚟社會。1995年正式成為廣東省一級學校兼1999年通過複審。學校升級成廣東省一級學校之後，2004年亦成為國家級示範性普通高中。
喺白雲區桃園中學正門附近嘅教學樓，上面可以見到廣州六十五中嘅校徽，可以得知佢係65中屬下嘅民辦學校。
從2005年開始，學校擴大咗佔地範圍兼新起咗教學樓、實驗樓、圖書館、體育館、行政綜合樓、400米嘅運動場同文化藝術長廊、游水池，重按示範性高中搞咗教育教学設施同設備。

開辦屬下學校
踏入21世紀後，學校為咗擴大影響力而喺2000年開辦白雲區梓元崗中學、2003年開辦白雲區桃園中學同埋金桂園小學。

同德校區
同德校區喺2012年4月29號喺近同德圍嘅棠溪村開辦，同年9月1號正式開學。初期規模比較細，凈得間東教學樓響度，直到2013年8月23號改造咗原校舍、學生宿舍同食堂同新起咗西教學樓、實驗樓同體育館、室外運動場等。2013年下學期期間，原先喺同德校區讀書啲學生都搬嗮去江高校區上堂直到2015年暑假前為止。
2015年8月底，同德校區全面起好嗮，同年9月1號正式開學。原先搬嗮去江高校區上堂啲同德校區師生都返嗮嚟同德校區上堂。
廣州市第70中學

廣州市第70中學係中國廣東廣州嘅全日制中學，1957年成立，位置喺白雲區龍歸，106國道嘅K2466+730標記位。

校服色
短袖
衫：　，有領有紐扣，領同袖口都係　帶　邊，左右對稱。
褲：純　。
長袖
衫：　　相間。領　，袖口　帶兩條　綫。兩袖同正反面都係上　下　，雖然正反面都有條好幼嘅　綫隔開咗，但兩袖嘅　　兩色分界綫係條冇描邊嘅斜線，　綫喺關節位到肋骨之間嘅位，同分界綫平行。背面有個帶下劃線同傾斜嘅Brush Script MT字體——「Sports」字樣。左右對稱。
褲：
（秋裝）　，兩邊嘅褲袋位各有隻大嘅　直角三角形。
（冬裝）　，兩邊近褲袋位各有隻大嘅　平行四邊形，入面帶有下劃線同傾斜嘅Brush Script MT字體——「Sports」字樣。
廣州市第7中學

廣州市培正中學喺1958年～1984年嗌過廣州市第7中學。
廣州市第七中學Guangzhou No.7 Middle School愛•誠•真•毅位置高中部：煙墩路1號初中部：寺貝通津9號西灣校區：站西路機山一巷30號明細類廣東省一級學校廣東省國家級示範性高中校訓愛•誠•真•毅成立1888年校區越秀區級別初中三年全日制高中三年全日制網站http://www.gzqz.com/
廣州市第七中學同埋煙墩路嘅路牌
廣州市第七中學（粵拼：gwong2 zau1 si5 dai6 cat1 zung1 hok6），成立初期嗌過培道中學，係中國廣東廣州嘅中學。1888年成立，位置喺越秀區嘅煙墩路同埋寺貝通津嗰邊。
佢曾經喺1958年同培正中學（唔係而家嘅培正中學）合併咗一次，嗌「廣州師院附屬中學」；到咗1962年就改返之前「廣州市第七中學」嘅名重一直用到而家。

校服色
廣州市第七中學嘅校服
呢間學校嘅主要校服顏色係　　（有一少部分係　）呢種。

校區
高中部：越秀區煙墩路1號。
初中部：越秀區寺貝通津9號。
鐵鷹校區：越秀區機務段站西路機山一巷30號。

培道中學時期
1888年：美國南方浸信會女傳道會傳教士——容懿美，就嚟咗中國嗰邊搞女子教育，嗰時由於有好多女仔冇書讀，更加唔使講基督教喇。嗰時容女士就帶咗好少錢嚟咗中國嗰邊，就冇得買嘢嚟起學校，更加唔使講靠邊位搵食喇。不過佢喺廣州嘅五仙門嗰邊辦咗間培道女子中學出嚟。嗰時重勸啲女仔返學係好難嘅事，因為佢哋自古俾人話係唔使讀書嘅。就喺嗰年3月3號，學校就正式開堂，嗰時係嗌婦孺班。雖然話開學嗰陣凈得6位學生上堂，但佢重好全心全意噉教佢哋。而她重畀啲女仔帶住啲細路返學都有。佢重教刺繡畀有缺陷啲人而有佢嘅特長。就係噉，學生就越嚟越多喇。
1907年：間學校搬咗去煙墩路28號嗰邊。
1919年：學校正式改名嗌「廣州市培道女子中學」，重開埋培道夜校出嚟。
1930年：學校交咗畀純華人管理。

抗日戰爭，學校嘅搬走
1937年：由於中國抗日戰爭爆發，廣州俾日本仔亂咁炸，搞到間學校要停辦、甚至係都要搬走先至得，搞到老師帶住願意同學校一齊走佬嘅學生離開，去到肇慶嗰邊避難。
1938年：再從肇慶嗰邊搬到香港旺角嘅廣華街嗰頭。而小學部方面，喺1940年搬咗去九龍城嘅士他令道嗰邊。
1941年：間學校同香港培正中學喺香港坪石一齊嚟辦咗間培聯中學。
1942年：由於抗日戰爭殺到香港，學校搬咗去澳門。
1945年：由於日本仔投降，有部分師生就返咗嚟廣州，重接收咗東山校舍嚟搞復課；有部分人去咗香港嗰邊起分校，重租咗士他令道嘅浸信會副堂嚟搞學校嘅校舍；而有部分就留咗喺澳門度，租咗白馬行浸會禮拜堂嘅空房嚟搞咗間澳門培道中學。
1946年：香港分校正式改咗名嗌「香港培道女子中學」。

中華人民共和國成立之後
1949年：由於廣州市培道女子中學改咗好多次文化格局，從之前嘅女校變咗男女混合制學校；而校名重改咗好幾次，到而家都未恢復返之前嘅名；而校訓方面，就從之前嘅「愛•誠•貞•毅」變成「愛•誠•真•毅」（澳門嗰間培道已經變咗男女混合制學校好耐啦，校訓就一直冇變過）；而校歌方面就變咗唔唱嘅版本。而香港同澳門分校嘅校歌就用咗之前原版校歌嘅第三段嚟搞。
1953年9月：培道女中俾廣州市政府改成間公立學校，而校名重改成「廣州市第二女子中學」。而隔籬嘅廣州培正中學都變埋公立學校，改咗名嗌「廣州市第七中學」。
1956年7月：學校又改咗次名，嗌「廣州市第三十中學」。

培正中學嘅消失
1958年8月：由於嗰時廣州市第七中學（而家培正中學嗰邊）搞間廣州師範學院，結果七中（係培正中學嗰邊）搬咗去卅中（而家七中嗰度）嗰頭，合併咗之後重改咗名嗌「廣州師範學院附屬中學」，就係噉，培正中學就冇咗。
1960年8月：為咗試下搞中小學一貫制（小學五年，初中三年，高中二年），佢重將寺貝通津小學合併咗，改咗名嗌「廣州師範學院實驗學校」。

改返之前嘅名
1962年12月：由於廣州師範學院停辦，廣師實驗學校都改埋邊條友所屬嘅，之前卅中同培正中學、重有寺貝通津小學都拆開嗮，重改返之前嘅名。而呢間學校就嗌廣州市第七中學重一直用到而家。
1980年，由於廣州市區嘅中學從區屬改成市屬，而七中就定咗係廣州市第一批重點建設嘅完全中學。係嗰年8月，學校辦咗成立92周年嘅慶祝大會。
1980年8月23號：廣州培道中學校友會正式成立，重掛埋牌。
1994年：評咗「廣東省一級學校」。
1999年9月，學校改成東山區教育局去管理。
2007年11月，學校接受咗廣東省普通高中教學水準評估，重承認咗廣東省國家級示範性普通高級中學。
2017年3月13號，越秀區教育部門為咗整合教育資源，決定將原先嘅鐵二摱埋入嚟，重喺同年暑假正式合併。
2017年9月12號，原先鐵二同鐵四小嘅校區正式掛咗「七中西灣校區」嚿牌。
廣州市第81中學

廣州市第81中學係中國廣東廣州嘅全日制中學，1957年開辦，位置喺白雲區鐘落潭大塘路2號。佢亦係白雲區重點發展嘅三間緊密層高中之一。

校服色
長袖
衫：　　相間。領　，袖口　帶一條　線。正面同背面都係上　下　，兩色之間有鈍角V字分界，分界線喺中間位。兩袖上　下　，近袖口位　，其他部位　但臂位有一堆　花紋。左右對稱。
褲：
（秋裝）　，兩邊各有條中等厚度嘅　線。
（冬裝）純　。
棉褸
相間。領　，袖口　；正面同背面近心口位都有中間闊兩邊窄嘅　V字，左右對稱。
短袖
衫：　，有領有紐扣，領同袖口都係　帶　邊，左右對稱。
褲：　，兩邊各有條中等厚度嘅　線。
廣州市第84中學

廣州市第84中學係中國廣東廣州嘅一間冇咗嘅公辦中學，1976年開辦，2016年同黃埔軍校紀念中學合併而消失，位置喺黃埔區長洲金洲北路468號。

校服色
長袖
衫：　　，各個袖都有兩個　細三角形，左右對稱，但後邊有Guang Zhou 84 Zhong Xue呢堆字。
褲：　，兩邊有　嘅鈍角三角形或　銳角三角形
風褸
相間，前邊有條紋，後邊有Guang Zhou 84 Zhong Xue呢堆字。
短袖
衫：　，左右對稱，有領冇紐扣（有時係有紐扣），衫領同袖口帶一粗一幼嘅　邊，後邊有Guang Zhou 84 Zhong Xue呢堆字。
褲：　，兩邊有　嘅直角三角形。

史
學校喺1976年開辦，初期同黃船中學分辦，2008年同黃船中學合併後，令舊時黃船中學校區一度空置。
2012年4月18號，黃埔區教育局同廣州市第6中學簽咗合作協議而開辦黃埔軍校紀念中學，喺84中入面開辦。由於6中舊時用過「黃埔中正學校」嘅名，加上用過長洲金洲北路邊嘅校區，原計劃喺2014年將學校搬到黃船小學入面繼續辦學，但嗰年因黃埔區同蘿崗區宣佈合併而停咗，直到2016年初重新啟動搬遷計劃，同年4月13號令84中一度陷入逼遷傳聞，甚至有在校學生嘅家長同埋長洲當地居民自發聚集同聯名上書，抗議黃埔區教育局呢次嘅逼遷行動。時隔7日，黃埔區教育局正式出面回應此事，話2012年辦紀念中學係出喺盤活國有資產，重以強帶弱為長洲當地居民提供優質學位而噉考慮，加上長洲已被列入歷史文化保護範圍而唔畀大規模開發，所以用咗84中嘅位嚟辦學。至於黃埔區教育局同6中簽咗嘅合辦紀念中學協議，當局重未公開。6月份定出嘅方案係黃埔軍校紀念中學同埋84中合併，最後因好多家長同長洲居民同意而消失。
原先學校門口擺住嘅「廣州市第八十四中學」帶撈稿嘅校名同校徽，2016年8月被改成黃色石頭帶「黃埔軍校紀念中學」嘅打掂排紅字。
廣州市第6中學

廣州市第六中學係廣州嘅中學，喺海珠區新港西路179號，係廣東省嘅示範性高中。學校前身係1946年由西南聯大同學會成立、第年遷入河南下渡現址嘅私立長風中學。1962年最終定名廣州市第六中學。1978年定為市重點高中。2007年，成為廣州第一間國家級示範性高中。2010年之後，因當年黃埔中正中學併入，校方宣稱前身係黃埔軍校嘅子弟學校，重將創校年份提早去到1937年、將原先個校訓「愛國 勤奮 求實 創新」換成而家嘅「親愛精誠」。

校服色
棉褸
（紅領款）純　，領　，左胸位有　嘅圖案。
（黃領款）純　，領　，左胸位有　嘅圖案。
長袖
衫：　　相間。領　帶　花紋，花紋入面寫住「GZ NO. 6 MIDDLE SCHOOL」嘅字樣；袖口　帶兩條　線。正面　帶兩個　線同　線組成嘅直角三角形花紋。兩袖上　下　，分界線成斜線。左右對稱。
褲：純　，喺近右褲袋位有個　嘅圖案。
短袖
衫：　，左右對稱，有領有紐扣，衫領同袖口都係　帶　邊。
褲：　，兩邊有較粗嘅　線但中間位俾斜上嘅　底色隔開咗。

史
廣州六中前身係1946年成立嘅私立長風中學，係由西南聯大廣州同學會辦嘅。原先喺省城惠福路嘅千頃書院，1947年遷入河南下渡，之後黃埔中正中學併入。
到而家為止，以長風中學為主體嘅廣州六中經歷咗六個歷史時期。而喺長風時期之前，呢度係下渡村同鷺江村嘅交界位。

河南醫院時期（1925～1938）
民國初年，嶺南大學勢力向東邊蠶食下渡村民嘅田地，田主就同時任國民第五軍軍長李福林反映。1925年，李福林出高價買斷咗笪地起「嶺南醫院」，搞掂咗呢單嘢。呢間醫院主要係同周邊村民睇病，無耐改名做「河南醫院」。1933年，李福林將醫院借畀十九路軍，用嚟起「殘廢軍人敎養院」。1938年，被㗎佬炸冧。

長風創校
1945年尾，西南聯大廣州同學會喺珠光路一間舊屋入邊籌備辦學。次年，通過黃賞林嘅宗族關係，租用省城維新路嘅千頃書院（黃氏大宗祠），以「民主、科學、生產、勞動」作為宗旨，成立「私立長風中學校」。學校採用校務委員制，校長由選舉產生。長風中學四任校長（黃賞林、古師勳、楊啟明、蔡劼）同黃端樞、黃非白等差唔多二十個老師都係西南聯大嘅畢業生。
1946年1月，學校董事會選舉黃賞林做校長，2月26號正式開課。同年9月，長風中學初中擴招，由一班增加到三班。嗰時，國民黨反動派搞事，話長風中學嘅敎職工係「異黨分子」，當街當巷打老師，唔單止損壞學校公物，重唔承認長風中學係合法學校、唔辦理學生畢業證書，後來重逼學校搬扯。

遷址下渡
為咗維持學校正常辦學，古師勳、賴啟國請求大塘村鄉長曹泉出面同李福林講數，並喺年底傾妥。李福林將下渡村嘅殘廢軍人敎養院遺址捐畀西南聯大同學會辦私立長風中學，條件係免費收大塘村李姓子弟入讀。
1947年2月，私立長風中學由省城搬入河南下渡嘅教養院遺址。老師同學生先後開闢田徑場同游泳場，重喺周邊村創辦民眾夜校，由學生敎村民識字、講國語。
1949年4月28號，即係毛澤東、朱德發佈向全國進軍令嘅一個禮拜之後，廣州地下學聯學生喺私立長風中學操塲開全市進步學生骨幹聯歡會。
1949年10月14號，廣州解放，由地下學聯送一批青年學生參加接管工作，私立長風中學學生踴躍報名，成為當時中學生參加軍管會人數最多嘅學校之一。
1950年7月21號，經私立長風中學全體師生一致通過，將學校交畀省人民政府。
1950年8月，政府決定將黃埔中正中學併入私立長風，轉做公立，起名叫廣東省立珠江中學。

珠江中學時期（1950～1953）
1950年，完成合併嘅珠江中學設初中4班，高中4班，學生400幾人，敎職工60幾人。
1951年，學校足球隊喺首届市長盃足球賽斬獲中學組冠軍。亦事關珠江中學係當時廣州地區水上運動搞得至好嘅學校，中央新聞紀錄製片廠派人來廣州，影低珠江中學師生暢游珠江嘅紀錄片《珠江散步》喺全國播映。
1952年，全國第一次游泳運動會喺廣州舉行，珠江中學師生有份參與開幕式水上集體表演。

六中第一時期（1953～1960）
1953年初，廣東省文敎廳決定將廣東省珠江中學交畀廣州市管，改名廣州市第六中學。
呢幾年間，學校新起咗三層主教學樓、實驗室同圖書館，原先嘅草棚建築換成磚木結構，並增建女生宿舍。國家敎育部按重點中學標準，畀咗六中成套儀器架撐。

中大附中時期（1960～1962）
1960年，全國掀起敎育改革高潮，六中撥咗畀中山大學，於是同原先中山大學預科合併為中山大學附屬中學和預科。預科部分喺原有班級畢業之後結束，學校就變咗得個中學部分嘅中山大學附屬中學。
1962年，敎育部決定中山大學「一條龍」教學改革試驗埋尾，學校畀返廣州市管。

六中第二時期（1962～而家）
1962年9月，學校歸返廣州市，於是乎復名廣州市第六中學。
1966年，文革爆發。同年6月5號，六中學生作反，原因係「敎師執行資產階級反動路綫」，當時全校學生罷課，老師同班主任都要接受學生批鬥。7月13號，六中學生喺學校貼大字報，話老師係「牛鬼蛇神」，要啲老師住牛棚，唔畀返屋企，集體接受學生輪番批鬥同埋監督去洗廁所、掃地等。
1978年，成為市屬重點中學。
1994年，被評為省一級學校。
2000年，開設「新疆班」。
2001年，初中部停止招生，校敎育工會創立民辦性質嘅「廣州六中珠江中學」。
2006年，成為廣州市首批示範高中。
2007年9月，成為廣州市首間國家級示範性高中。
2010年，校訓由原先嘅「愛國、勤奮、求實、創新」改成「親愛精誠」，校歌改用《黃埔軍校校歌》；同年宣稱恢復初中部，而家無咗回事。
2015年，開設「黃埔風」特色班。

開辦黃埔軍校紀念中學
内文：黃埔軍校紀念中學同廣州市第84中學
2012年4月18號，校方同黃埔區教育局簽合作協議而開辦黃埔軍校紀念中學。初期喺84中入面開辦，原計劃2014年搬到黃船小學入面繼續開辦，但因為嗰年蘿崗區同黃埔區合併，加上長洲已被列入歷史文化保護範圍而冇搞到，直到2016年重新啟動呢項計劃，2016年4月13號喺84中門口爆發咗逼遷嘅示威行動，後嚟政府出面解決問題，最後喺2016年6月俾好多家長同長洲居民同意，令黃埔軍校紀念中學得到保留，而84中被併入而消失到無影無蹤。
廣州市第75中學

廣州市第75中學係中國廣東省廣州市嘅一間完全中學，喺1956年9月成立，有3個校區，都喺天河區入面。佢係廣東省現代教育技術嘅100間實驗學校嘅其一學校。

校服色
呢間學校嘅主要校服色方面，話怪就唔怪。因為佢嘅短袖同長袖，大褸嘅色都唔一樣。分別係以下呢啲品種：
長袖：　　（一少部分係　）
短袖：　　
大褸：
廣州市第82中學

廣州市第82中學係中國廣東廣州嘅一間三年初中嘅全日制中學，喺1977年開辦，位置喺荔灣區西華路新僑街1號。

校服色
長袖：
衫：　，中間有　嘅V字斜痕，左右對稱。
褲：　，兩邊有兩隻　嘅四邊形（上大下細）或一隻　　相間嘅大三角形。
短袖：
衫：　，兩邊膊頭位有　　相間嘅圖案，左右對稱，有領有紐扣。
褲：　，兩邊有中等厚度嘅　邊。
風褸：　　　，左右對稱。

史
1977年：學校喺之前嘅捶帽巷小學嘅學校位開辦。
1979年：學校改成初中三年全日制學制。
2002年：學校變咗廣州市中小學綠色學校。
2004年4月：升做越秀區一級學校（廣州喺2005年將西華路畀咗荔灣區嗰邊）。
2006年4月：升做廣州市一級學校。
微孔草屬

微孔草屬（學名：Microula）係紫草目紫草科嘅一個屬。
微型小說

微型小說（flash fiction），又叫小小說，原本係短篇小說嘅分支，喺順應現代人繁忙生活而發展成一種篇幅短小嘅小說。同一般小說一樣咁重視場景、個人形象、人物心理、敘事節奏。優秀作家可寫出轉折雖少意境深遠或轉折雖多卻清析動人畀人接近中篇小說嘅作品。
微型小說頂嗮櫳去到 2,500 字咁長，一般大約 1,500 字。發展初期曾引起多人投入，因此手法並唔固定，算係新興體裁。但個篇幅亦令唔少作家放棄。現代有學者認定神話、傳奇、同埋字數少嘅話本小說屬於微型小說。但微型小說係近代名詞，係短篇小說分支，受過現代長篇小說影響。若做學術討論並唔適合概括神、異誌、傳奇、話本小說等具有早期發展特色作品。
微型小說爭議除咗學術定位，重包括字數。由於微型小說喺國外傳入觀念，從一開始英文相同嘅1,000字到考量漢字白話文敘述嘅3,000字都有提出。目前出版商多要求2,500字以內，最好1,500字，以避開短篇小說3,000字爭議。
微星鼓藻屬

微星鼓藻屬（學名：Micrasterias）係車軸藻門鼓藻科嘅一個屬。
微型行星

根據國際天文聯會（IAU）嘅定義，微型行星（英文：minor planet）係指直接環繞太陽轉，但係又唔係行星或者彗星嘅天體。
微山

微山係中國山東濟寧一個縣，總面積1780平方公里，人口68萬。
微拉

微拉（1878年6月5號—1923年7月20號）係一個墨西哥政治人、遊擊隊。
微操作

微操作（micromanagement）係常見於戰略遊戲同模擬遊戲嘅用語；指隻遊戲俾玩家管理單位嘅細微行為，例如一隻戰略遊戲可以俾玩家制定幾百個單位大致上嘅策略，但又可以俾玩家直接控制細至一個個體單位做乜。有遊戲設計師覺得微操作容許更大嘅策略彈性，但又有人覺得吓吓要控制細微嘢好煩。
天鎮

天鎮係中國山西大同一個縣，總面積1635平方公里，人口21萬。
天長

天長（長讀場，粵音：tin1 coeng4），行政上叫天長市，屬於中國安徽省，響安徽東部。天長離揚州 51 千米，南京 75 千米。

政區
天長市下面有1街道辦事處、14鎮。
街道辦事處：天長街道
鎮：銅城鎮、秦欄鎮、汊澗鎮、大通鎮、楊村鎮、石梁鎮、金集鎮、冶山鎮、鄭集鎮、張鋪鎮、仁和集鎮、新街鎮、萬壽鎮、永豐鎮

史
天長喺唐玄宗天寶元年（公元742年）正式置縣，歷史1257年。
1993年12月經國務院批准撤縣設市。2001年底，36個鄉鎮合併做28個鄉鎮（街道辦事處）。

名
天長係唐玄宗爲咗賀自己生日而特設嘅。唐玄宗雖然貴為天子，不過又想長生不老，嗜好神仙，喺729年自己生日時喺花萼樓宴請百官，「百寮表請以每年八月五日爲千秋節」；奸相李林甫以靈符呈瑞，表上尊號，唐玄宗信到十足，落詔改元，開元三十年改爲天寶元年；李林甫爲咗𧨾皇帝開心，當年「割江都、六合、高郵三縣置千秋縣」，呼應千秋節。杜甫就寫過首《千秋節有感》「自罷千秋節，頻傷八月來，先朝常宴會，壯觀已塵埃。」講嘅就係呢件事。
天寶七年（748年）群臣又賀千秋節，李林甫又話吾皇萬歲，千秋得一千年少得滯，陛下同貴妃雖不可與天地同生，亦應與天地齊壽，於是「千秋節」改口「天長節」，相應千秋縣改名天長縣。「天長」意思係「似天咁長命」，所以長讀場。

方言
天長市因為三面接壤江蘇省，本地方言基本係揚州話。1942年，天長籍貫嘅藝術家何仿從家鄉搜集民歌《茉莉花》整理，1959年由中國青年藝術團帶到維也納嘅第七屆世界青年與學生聯歡節上，如今更喺海內外華人中廣泛流傳。

地理氣候
天長地處華東腹地，南臨長江，北枕淮河，東臨高郵湖，西傍京滬鐵路，205國道—寧連高速公路以及起緊嘅寧淮高速公路縱貫境內，市區距離揚州 51 公里，南京 75 公里，到上海要 3 個鐘頭左右；水路經高郵湖直到沿江、沿海各大港口。天長係東部沿海地區同埋內陸中部地區嘅跳板，長三角經濟區重要嘅配套加工業生產基地。

交通
天長境內有205國道（寧連一級公路）以及寧連高速公路貫通。
天野貴史

天野貴史（1986年4月13號—）係日本足球員，司職後衞，效力長野帕塞羅。
新田足球場

新田足球場（英文：San Tin Soccer Pitch）係香港一公園同遊樂場，喺新界元朗新田米埔隴路，行政上歸元朗區，設施有硬地球場。
新田真劍佑

新田真劍佑（日文：新田 真剣佑，1996年11月16號—），係個日本男演員，美國洛杉磯出世，2013年出道。2023年佢同模特兒岡本奈月結婚。
新田站

新田站（San Tin Station）起得成嘅話會係香港一鐵路站，喺新界元朗區新田，歸港鐵北環綫，而家重建議緊。
新田惠海

新田惠海 ，係日本嘅一個女藝人同埋配音員。
新田日和

新田日和 ，係日本嘅一個女藝人同埋配音員。